முதல் கட்டமாக நெல்லை நகரில் இருந்து சுமார் 50 கிமீ தொலைவில் உள்ள இயற்கையான அருவிகள் கொண்ட பாபநாசம் பகுதிக்கு சென்றோம். அங்குள்ள பொதிகை மலையில் இருந்து பல அருவிகள் கோடை காலத்திலும் வற்றாமல் மக்களின் கண்களுக்கு குளிர்ச்சியை கொடுத்தது. மலை அடிவாரத்தின் கீழே மக்கள் இன்பமாக ஆற்றில் குளித்து விளையாடி மகிழ்ந்தனர் . மலையின் மேலே பெரிய அணைகட்டி நீர் மின்சாரத்தை உற்பத்தி செய்கிறது தமிழக அரசு . நீர் வரத்து அதிகமாகும் போது போதிய அளவு மின்சாரம் கிடைகிறது. கோடை காலத்திலும் மலையின் மேலே அருவி தடம்புரண்டு ஓடுவதால் மக்கள் அருவியில் குளிக்க பெரும் ஆர்வத்தை காட்டுகிறார்கள். நீச்சல் தெரிந்தால் ஆழமான பகுதிக்கும் சென்று அருவியில் குளிக்கலாம் . இருப்பினும் சற்று ஆபத்தான பகுதி இது என்பதை நாம் உணர்தல் வேண்டும்.